Diari Oficial de la Generalitat Valenciana


Sumari del DOGV 4487, del 25-04-2003 (2003/4721)

Informació pública del projecte de construcció del vial de connexió del sector la Condomina amb la carretera nacional 332, resolució de les al·legacions i aprovació.
---------------------------------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4721


Organisme emissor
:   Ajuntament d'Alacant

Tipus de document
:   Anunci

Informació pública del projecte de construcció del vial de connexió del sector la Condomina amb la carretera nacional 332, resolució de les al·legacions i aprovació. [2003/Q4721]
  
El Consell de Gerència, en la sessió feta el dia 10 de març de 2003, va adoptar, entre altres, el següent acord:
  
Projecte de construcció del vial de connexió del sector la Condomina amb la carretera nacional 332: resolució de les al·legacions i aprovació.
  
S'informa de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
El projecte de construcció del vial de connexió del sector la Condomina amb la carretera nacional 332 el va presentar la mercantil Hansa Urbana, SA, en compliment de les obligacions assumides per la seua condició d'agent urbanitzador de la unitat d'execució número 1 del pla parcial la Condomina.
  
Este projecte es va exposar al públic mitjançant un Decret de la Regidoria d'Urbanisme, de 4 de desembre de 2002, i es va inserir un edicte pel que fa a això en el periòdic Informació del dia 20 següent, en el Diari Oficial de la Generalitat Valenciana número 4.415, de 10 de gener de 2003, i al tauler d'anuncis municipal. També es van remetre avisos amb el contingut de l'edicte als titulars registrals de les parcel·les afectades, en compliment del tràmit a què fa referència l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El Departament Tècnic d'Urbanització ha emés un informe, de data 29 de novembre de 2002, favorable a l'aprovació del projecte, si bé s'assenyalen una sèrie de consideracions respecte a les obres d'urbanització incloses en el terme municipal d'Alacant, que caldrà tindre en compte en la fase d'execució d'estes.
  
També ha informat el Departament de Parcs i Jardins de l'Àrea de Servicis i Manteniment, posant de manifest algunes matisacions, relatives al tractament de les rotondes i a la xarxa de reg, les quals, així mateix, es prendran en consideració en el moment de l'execució de les obres.
  
Durant el període expositiu ha comparegut en l'expedient Luis Miguel González Lucas, que ha presentat dos escrits d'al·legacions. Un d'ells, en nom i representació de Josefa Bernarda Cernuda i Pascual de Bonanza. L'altre, en nom i representació de María Teresa de Rojas i Roca de Togores.
  
En els escrits a què es fa referència, de contingut molt semblant, el compareixent expressa que les interessades són propietàries, respectivament, de les finques denominades Torre Juana i La Cadena, en les que hi ha sengles cases de llaurança amb torre sentinella declarades bé d'interés cultural; i manifesta la seua oposició al projecte, al·legant que este suposa un «risc» per a les hisendes «en quedar afectades per un vial que pertorba greument la seua existència», així com la de les hortes i jardins integrats en elles. Precisa, a més, que les finques en qüestió estan inscrites al Registre General de Béns d'Interés Cultural del Patrimoni Històric Espanyol amb categoria de «monument», i que la protecció atorgada a les edificacions i al seu entorn es delimita per una línia tancada traçada amb un ràdio de 300 metres amb centre en la fatxada de les torres. Per tot això, considera preceptiva l'autorització expressa de la Direcció General del Patrimoni Artístic de la Generalitat Valenciana, i entén que no s'ha aplicat el grau de protecció concedit per la Llei del Patrimoni Cultural Valencià.
  
El Servici d'Obres i Projectes ha informat que el projecte de construcció motiu de les al·legacions s'ha tramitat en desenvolupament del pla especial del vial de connexió del sector la Condomina amb la carretera N-332, en este procediment, d'una banda, res van al·legar les interessades; i, per una altra, va comparéixer en reiterades ocasions la Conselleria de Cultura, que va motivar la variació del traçat del vial per a obtindre el seu informe favorable, que va ser emés per la Direcció General de Patrimoni Artístic el 15 de juliol de 2002. Afig, a més, que «el projecte de construcció s'ajusta fidelment al traçat aprovat pel pla especial i el seu objecte es limita a la descripció, amidament i valoració de les obres que han d'executar-se, per la qual cosa qualsevol objecció a este traçat resulta en este moment improcedent». Per tot això, es considera que han de ser rebutjades les al·legacions, pel que fa al traçat del vial.
  
La Demarcació de Carreteres de l'Estat a la Comunitat Valenciana del Ministeri de Foment, el dia 17 de febrer de 2003, ha dictat una resolució sobre la sol·licitud d'autorització de les obres projectades, en la qual ?amb motiu de la presentació d'un recurs d'alçada per l'ajuntament- es reconsidera una altra d'anterior, de 9 de gener de 2003, desfavorable a estes. En l'última resolució, este organisme autoritza «pel que fa a la carretera, les obres necessàries per a la construcció del vial de connexió del sector la Condomina, d'Alacant, amb la carretera N-332, punt quilomètric 113,424, mitjançant la construcció d'una glorieta de diàmetre interior de 61 metres, situada en els límits de cessió de titularitat de la CN-332 entre Alacant i Sant Joan d'Alacant, d'acord amb el projecte presentat, a excepció de la connexió de la via de servici del marge dret amb la calçada dreta de la CN-332 (terme municipal d'Alacant)», i assenyala una sèrie de condicions particulars i generals, perquè siguen tingudes en compte durant l'execució de les obres.
  
Pel que fa a la resolució de la Demarcació de Carreteres de l'Estat a la Comunitat Valenciana, el Servici d'Obres i Projectes ha emés un informe en què indica, d'una banda, que l'excepció assenyalada no oferix cap inconvenient, ja que pot donar-se entrada/eixida a la via de servici, d'acord amb el propi ministeri, des de la glorieta de la Santa Faç; i, per un altre, que les condicions imposades per a la seua consideració durant l'execució de les obres seran executades per la mercantil Hansa Urbana, SA, en la seua condició d'agent urbanitzador de la unitat d'execució número 1 del pla parcial la Condomina.
  
També ha de posar-se de manifest la compareixença en l'expedient d'Aguas Municipalizadas de Alicante, Empresa Mixta, que al·lega algunes deficiències en la xarxa d'aigua potable del projecte de construcció. L'informe d'esta societat ha de remetre's a l'adjudicatària del programa, perquè tinga en compte cada una de les seues consideracions, segons ha assenyalat el Departament Tècnic d'Urbanització.
  
Finalment, l'Ajuntament de Sant Joan d'Alacant, amb data 25 de febrer del 2003, ha assenyalat la necessitat de realitzar unes canonades d'alleugeriment de cabals d'aigües no contemplades en el projecte original. Esta consideració l'ha de tindre així mateix en compte Hansa Urbana, SA.
  
És procedent, per tant, l'aprovació del projecte, la qual cosa és competència del Consell de la Gerència Municipal d'Urbanisme, en virtut de l'article 9.b dels estatuts d'esta Gerència, aprovats pel Ple de l'Ajuntament, en la sessió feta el dia 4 de desembre de 2001.
  
Com a conseqüència del que s'ha exposat, el Consell de Gerència adopta els següents acords, per unanimitat:
  
Primer
  
Rebutjar les al·legacions presentades per Luis Miguel González Lucas, en nom i representació de Josefa Bernarda Cernuda i Pascual de Bonanza; i en nom i representació de María Teresa de Rojas i Roca de Togores, pels motius expressats en la part expositiva anterior.
  
Segon
  
Aprovar el projecte de construcció del vial de connexió del sector la Condomina amb la carretera nacional 332, presentat per la mercantil Hansa Urbana, SA, en compliment de les obligacions assumides per la seua condició d'agent urbanitzador de la unitat d'execució número 1 del pla parcial la Condomina, amb les condicions assenyalades en els següents acords.
  
Tercer
  
Remetre a Hansa Urbana, SA, els informes del Departament Tècnic d'Urbanització i del Departament de Parcs i Jardins, de dates 29 de novembre de 2002 i 10 de gener de 2003, respectivament, amb l'objecte que siguen tingudes en compte en la fase d'execució del projecte les consideracions expressades en estos.
  
Quart
  
Remetre a la mercantil esmentada una còpia de la Resolució de la Demarcació de Carreteres de l'Estat a la Comunitat Valenciana del Ministeri de Foment, de 17 de febrer de 2003, per al seu exacte compliment; així com una còpia dels informes d'Aguas Municipalizadas de Alicante, Empresa Mixta, i de l'Ajuntament de Sant Joan d'Alacant perquè tinga en compte cada una de les seues consideracions; tot això, sense perjuí de les facultats de supervisió municipal.
  
Cinqué
  
Notificar el contingut dels acords precedents, perquè se'n prenga coneixement i efectes oportuns, a la Demarcació de Carreteres de l'Estat a la Comunitat Valenciana.
  
Sisé
  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica perquè se'n prenga coneixement general, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra el referit acte, que posa fi a la via administrativa, i davant de l'òrgan que el va dictar, s'hi pot interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats ?estos dos terminis- a partir del sendemà de la publicació d'este dicte en el Butlletí Oficial de la Província d'Alacant.